Diari Oficial de la Generalitat Valenciana


Sumari del DOGV 8539, del 02-05-2019 (2019/4367)

Extracte de la Resolució de 25 d'abril de 2019, de la Conselleria d'Educació, Investigació, Cultura i Esport, per la qual es convoca i es regula el procediment de sol·licitud d'hores addicionals de professorat per al desenvolupament del Pla d'actuació per a la millora en els centres privats concertats per al curs 2019-2020.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8539

Data del DOGV
:   02-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4367


Data del document
:   25-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 25 d'abril de 2019, de la Conselleria d'Educació, Investigació, Cultura i Esport, per la qual es convoca i es regula el procediment de sol·licitud d'hores addicionals de professorat per al desenvolupament del Pla d'actuació per a la millora en els centres privats concertats per al curs 2019-2020. [2019/4367]  
  
BDNS (identif.): 452196.  
  
Primer. Objecte  
L'objecte de la present resolució és regular el procediment de sol·licitud i assignació d'hores addicionals de professorat per al desenvolupament del Pla d'actuació per a la millora en els centres privats concertats per al curs 2019-2020.  
  
Segon. Bases  
La convocatòria d'aquesta subvenció es regeix per l'Ordre 33/2018 de 10 d'agost (DOGV número 8361/14.08.2018), de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'ajudes econòmiques en concepte de subvenció i d'hores addicionals de professorat dirigides a centres privats concertats per al desenvolupament d'actuacions orientades a l'alumnat de compensació educativa, a la reducció de l'abandonament escolar i altres actuacions o programes inclosos en el Pla d'actuació per a la millora.  
  
Tercer. Àmbit d'aplicació  
La present resolució s'aplicarà en els centres educatius privats concertats que impartisquen ensenyaments d'Educació Infantil (2n cicle), Educació Primària i Educació Secundària Obligatòria (ESO).  
  
Quart. Finançament  
1. L'import màxim destinat a aquesta convocatòria és de 13.565.299 d'euros, que es finançarà amb càrrec als crèdits del capítol IV del programa 422.20, línia pressupostària S0061000 dels pressupostos de la Generalitat per a l'exercici 2019.  
2. S'assignarà un mínim de 1.500 hores addicionals setmanals a les etapes d'Educació Infantil (2n cicle) i Educació Primària. La resta de l'import d'aquesta convocatòria s'assignarà a l'etapa de l'ESO.  
3. S'assignaran com a màxim 1.700 hores addicionals setmanals a les etapes d'Educació Infantil (2n cicle) i Educació Primària i 1.700 hores addicionals setmanals a l'etapa d'ESO, per al desenvolupament de les actuacions de la línia Altres actuacions.  
  
Cinqué. Requisits dels beneficiaris i criteris objectius d'atorgament de les ajudes.  
Caldrà ajustar-se al que disposen les bases tercera i huitena de l'Ordre 33/2018 que aprova les bases reguladores.  
  
Sisé. Sol·licitud d'hores addicionals de professorat  
1. La sol·licitud d'hores addicionals de professorat es presentarà a través de l'Oficina Virtual per als Centres Educatius (OVICE), disponible en l'enllaç  
https://oficinavirtual.gva.es/oficina\_tactica/  
  
2. El termini de presentació de sol·licituds és de vint dies hàbils a partir de l'endemà de la publicació de la convocatòria en el Diari Oficial de la Generalitat Valenciana.  
3. Únicament seran considerats centres sol·licitants i podran ser seleccionats aquells que hagen emplenat correctament les dades de sol·licitud en OVICE.  
  
València, 25 d'abril de 2019.-El conseller d'Educació, Investigació, Cultura i Esport: Vicent Marzà Ibáñez.  
  
  
  
  
  
  
  
  
  
  
La convocatòria a què fa referència aquest extracte pot consultar-se en aquest diari.  
La convocatoria a la que hace referencia el presente extracto puede consultarse en este mismo diario.  
  
  
  
  
http://www.dogv.gva.es/datos/2019/05/02/pdf/2019\_4354.pdf